N1 gesluit sodat ganse die pad kan oorsteekArgieffoto ter illustrasie Foto: Mandy West ŉ Metropolisiebeampte het Maandagoggend die N1-suid by Beyers Naude-rylaan in Johannesburg vlugtig gesluit sodat ŉ ma-gans en haar kuikens die pad kon oorsteek. “Die beampte het gesien die gans en haar kuikens probeer die besige pad oorsteek,” het hoofsuperintendent Wayne Minnaar, woordvoerder van die Johannesburse metropolisie, gesê. “Hy het net voor 08:00 besluit om ŉ paar bane te sluit.” Volgens Minnaar was personeellede van die Dierebeskermingsvereniging ook op die toneel en hulle het die ganse na ŉ plek van veiligheid geneem.